Dušan Pajović na konferenciji Make Fur History u Podgorici, Crna Gora.
**Dušan Pajović** (rođen 1997.) je crnogorski ljevičarski aktivista i pisac.

Pokret za demokratizaciju Evrope 2025 (DiEM25)
----------------------------------------------

Dušan je koordinator kampanja Pokreta za demokratizaciju Evrope 2025 (engl. ; DiEM25) i ex-officio član Koordinacionog kolektiva, najvišeg tijela pokreta. Organizovao je ili pomogao u organizaciji mnogih kampanja, uključujući poznati Zeleni Novi Dogovor za Evropu (engl. ). Dušan smatra svoju ulogu u DiEM25 svojim pozivom, vjerujući da je to jedina vrijedna radikalna i realna alternativa koja istinski može promijeniti Evropu i svijet.

Politička misao i aktivnosti
----------------------------

Dušanova područja interesovanja su balkanska politika s posebnim fokusom na Crnu Goru, analiza desničarskog populizma i uspona klerikalizma, postkapitalistička ekonomija,  (sh. *od-rast*), anarhizam i teorija totalnog oslobođenja.

Redovni je kolumnista najvećeg opozicionog medija u Crnoj Gori Cafe del Montenegro (CdM). Njegovi članci mogu se naći i u drugim medijima, poput web stranice DiEM25, Novog plamena, GND Media, Portala Analitika i drugih. U prošlosti je surađivao s mnogim organizacijama uključujući Humanity & Inclusion, Animal Save Movement, UNICEF i Ujedinjene nacije (UN). Njegov angažman u ekološkom i aktivizmu za prava životinja, koji seže još od tinejdžerskih godina, pružio mu je iskustvo i znanja o uličnim akcijama, zagovaranju i teoriji društvenih promjena. Te vještine potom koristi u svom aktivizmu, pisanju, istraživanju i javnim govorima.
Iako vrlo mlad, Pajović je već napisao mnoge kolumne i pojavio se u mnogim intervjuima, podkastima i dokumentarcima s osobama kao što su Noam Chomsky, Yanis Varoufakis, Jason Hickel, Ann Pettifor, Caroline Lucas, Srećko Horvat i drugi.

Dušan je objavio svoju prvu knjigu u julu 2023. godine, pod naslovom "*Između propasti i nade: Crna Gora u okovima kapitalizma i klerofašizma*". Ova knjiga predstavlja kolekciju eseja, a izdavač iste je Fokalizator.

Nagrade i obrazovanje
---------------------

Pajovića je analitički frankofoni internet portal *Le Courrier des Balkans* proglasio osobom godine u Crnoj Gori za 2022. U 2023. godini dobija nagradu za najbolji esej, od strane Udruženja crnogorskih izdavača.

Osim toga, dobitnik je studentske nagrade "19. decembar" Glavnog grada Crne Gore i "Najbolji student generacije" Univerziteta Donja Gorica (UDG), gdje je završio osnovne studije primijenjene psihologije.

Magistar je psihologije interkulturalnih odnosa, čije je zvanje stekao na univerzitetu ISCTE – Instituto Universitário de Lisboa.

Izvori
------

1. ↑  „Coordinating Collective". DiEM25. Pristupljeno 8 January 2023.
2. ↑  „Green New Deal for Europe - About us". Green New Deal for Europe. Pristupljeno 9 January 2023.
3. ↑  „Đe je danas ljevica?". *Pobjeda*. Pristupljeno 8 January 2023.
4. ↑  „Podcast: Floods and ‘Fit for 55’ – is Europe waking up to the reality of climate breakdown?". *Bella Caledonia*. Pristupljeno 9 January 2023.
5. ↑  „Doom without Hope? Montenegro in the shackles of nationalism and corruption.". Progressive International - The Wire. Pristupljeno 9 January 2023.
6. ↑  „Similar Web analysis of Montenegrin media". Similar Web. Pristupljeno 8 January 2023.
7. ↑  „Dusan Pajovic - Author at DiEM25". DiEM25. Pristupljeno 9 January 2023.
8. ↑  „Author at Novi plamen". Novi plamen. Pristupljeno 2 February 2023.
9. ↑  „Europe will only be green when it overthrows its oligarchy". GND Media. Pristupljeno 9 January 2023.
10. ↑  „Devedesete ispred i iza". *Portal Analitika*. Pristupljeno 9 January 2023.
11. ↑  „Potrebna nam je nova ljevica". *Portal Analitika*. Pristupljeno 9 January 2023.
12. ↑  „Na našoj političkoj sceni nema ljevičara". *CdM*. Pristupljeno 8 January 2023.
13. ↑  „Zvuk izbrisanih granica: Dušan Pajović "Green New Deal kao novi socijalizam"". *Radio Bruškin*. Pristupljeno 9 January 2023.
14. ↑  „Le Courrier des Balkans: Dušan Pajović ličnost godine u Crnoj Gori". *CdM*. Pristupljeno 8 January 2023.
15. ↑  „Objavljen prvijenac Dušana Pajovića". Fokalizator. Pristupljeno 12 July 2023.
16. ↑  „BALKANS : NOS TREIZE HÉROS ET HÉROÏNES DE L’ANNÉE 2022". *Le Courrier des Balkans*. 31 December 2022. Pristupljeno 8 January 2023.
17. ↑  „Laureati Nikolaidis, Pajović i Martinović". Fokalizator. Pristupljeno 17 July 2023.
18. ↑  „Nagradeni najbolji studenti". *Dan*. 31 December 2022. Pristupljeno 8 January 2023.
19. ↑  „Primijenjena Psihologija: Odbrana Master Rada Najboljeg Studenta 1. Generacije Dušana Pajovića". University of Donja Gorica UDG. Pristupljeno 8 January 2023.
20. ↑  „Dušan Pajović: ISCTE- IUL". ISCTE-IUL. Pristupljeno 9 January 2023.